b'\n_START_ARTICLE_\nPediaPress\n_START_PARAGRAPH_\nPediaPress er en open source software-udviklingsvirksomhed og trykkeri beliggende i Mainz i Tyskland._NEWLINE_Selskabet tilbyder en online service, der g\xc3\xb8r det muligt for brugere at lave skr\xc3\xa6ddersyede b\xc3\xb8ger med indhold fra wikier. If\xc3\xb8lge den tyske udgave af PC World, er prisen for s\xc3\xa5dan en hjemmelavet bog \xe2\x82\xac 8 for de f\xc3\xb8rste 100 sider plus \xe2\x82\xac 3 for hver af de efterf\xc3\xb8lgende 100 sider._NEWLINE_PediaPress og Wikimedia Foundation har v\xc3\xa6ret partnere siden december 2007 og Wikimedia modtager 10% af salgsprisen p\xc3\xa5 b\xc3\xb8gerne.'